
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«13» сакавіка 2026 г.
	№ 30
	                          г. Масква



Аб праекце рашэння Еўразійскага міжурадавага савета 
«Аб унясенні змяненняў у Палажэнне аб адборы сумесных кааперацыйных праектаў у галінах прамысловасці і аказанні фінансавага садзейнічання пры іх рэалізацыі дзяржавамі – членамі Еўразійскага эканамічнага саюза»

Савет Еўразійскай эканамічнай камісіі вырашыў:
1. Адобрыць праект рашэння Еўразійскага міжурадавага савета «Аб унясенні змяненняў у Палажэнне аб адборы сумесных кааперацыйных праектаў у галінах прамысловасці і аказанні фінансавага садзейнічання пры іх рэалізацыі дзяржавамі – членамі Еўразійскага эканамічнага саюза» (прыкладаецца) і прадставіць яго для разгляду Еўразійскім міжурадавым саветам.
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


Н. Пяткевіч
	


 С. Жумангарын
	Д. Амангельдыеў
	А. Авярчук

ЕЎРАЗІЙСКІ МІЖУРАДАВЫ САВЕТ


РАШЭННЕ

	«      »                     20     г.
	         № 
	                 г.



Аб унясенні змяненняў у Палажэнне аб адборы сумесных кааперацыйных праектаў у галінах прамысловасці і аказанні фінансавага садзейнічання пры іх рэалізацыі дзяржавамі – членамі Еўразійскага эканамічнага саюза

У адпаведнасці з падпунктам 1 пункта 9 артыкула 92 Дагавора аб Еўразійскім эканамічным саюзе ад 29 мая 2014 года і пунктам 3 Пратакола аб прамысловым супрацоўніцтве (дадатак № 27 да ўказанага Дагавора) Еўразійскі міжурадавы савет вырашыў:
1. Унесці ў Палажэнне аб адборы сумесных кааперацыйных праектаў у галінах прамысловасці і аказанні фінансавага садзейнічання пры іх рэалізацыі дзяржавамі – членамі Еўразійскага эканамічнага саюза, зацверджанае Рашэннем Еўразійскага міжурадавага савета ад 26 кастрычніка 2023 г. № 3, змяненні згодна з дадаткам.
2. Гэта Рашэнне ўступае ў сілу з даты яго афіцыйнага апублікавання. 

Члены Еўразійскага міжурадавага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі






	ДАДАТАК
да Рашэння Еўразійскага 
міжурадавага савета
ад                            20    г.  №    




ЗМЯНЕННІ,
якія ўносяцца ў Палажэнне аб адборы сумесных кааперацыйных праектаў у галінах прамысловасці і аказанні фінансавага садзейнічання пры іх рэалізацыі дзяржавамі – членамі Еўразійскага эканамічнага саюза

1. У абзацы дванаццатым пункта 3 словы «на працягу якога» замяніць словамі «за які».
2. У пункце 4:
а) падпункце «а»:
у сказе другім абзаца першага словы «(у тым ліку пры дапамозе ўтварэння сумеснага прадпрыемства)» выключыць;
абзац сёмы выключыць; 
пасля абзаца восьмага дапоўніць абзацамі наступнага зместу:
«Указаныя матэрыялы і (або) камплектуючыя, а таксама тэхналагічнае абсталяванне, запасныя часткі і камплектуючыя да яго павінны паходзіць з тэрыторый дзяржаў-членаў у адпаведнасці з Правіламі вызначэння краіны паходжання асобных відаў тавараў для мэт дзяржаўных (муніцыпальных) закупак, зацверджанымі Рашэннем Савета Еўразійскай эканамічнай камісіі ад 23 лістапада 2020 г. № 105, што пацвярджаецца выпіскай з еўразійскага рэестра прамысловых тавараў дзяржаў – членаў Еўразійскага эканамічнага саюза, або Пагадненнем аб Правілах вызначэння краіны паходжання тавараў у Садружнасці Незалежных Дзяржаў ад 20 лістапада 2009 года, што пацвярджаецца сертыфікатам аб паходжанні тавару, згодна з якім дзяржава-член з’яўляецца краінай паходжання тавару (прадукцыі) і які выдадзены ўпаўнаважаным органам (арганізацыяй) адпаведнай дзяржавы па форме і ў адпаведнасці з крытэрыямі вызначэння краіны паходжання, што ўстаноўлены ўказанымі Правіламі;»;
б) падпункт «б» выкласці ў наступнай рэдакцыі:
«б) прадукцыя, якая вырабляецца ў рамках кааперацыйнага праекта, павінна лічыцца прадукцыяй, якая паходзіць з дзяржавы-члена ў адпаведнасці з  Правіламі вызначэння краіны паходжання асобных відаў тавараў для мэт дзяржаўных (муніцыпальных) закупак, зацверджанымі Рашэннем Савета Еўразійскай эканамічнай камісіі ад 23 лістапада 2020 г. № 105, што пацвярджаецца выпіскай з еўразійскага рэестра прамысловых тавараў дзяржаў – членаў Еўразійскага эканамічнага саюза, або Пагадненнем аб Правілах вызначэння краіны паходжання тавараў у Садружнасці Незалежных Дзяржаў ад 20 лістапада 2009 года, што пацвярджаецца сертыфікатам аб паходжанні тавару, згодна з якім дзяржава-член з’яўляецца краінай паходжання тавару (прадукцыі) і які выдадзены ўпаўнаважаным органам (арганізацыяй) адпаведнай дзяржавы па форме і ў адпаведнасці з крытэрыямі вызначэння краіны паходжання, што ўстаноўлены ўказанымі Правіламі;».
3. У пункце 5:
а) абзац дзявяты выкласці ў наступнай рэдакцыі:
«кааперацыйнаму праекту па вытворчасці прадукцыі, якая раней не выраблялася прадпрыемствамі дзяржаў-членаў на мытнай тэрыторыі Саюза, у выпадку прадстаўлення пацвярджальных пісьмаў упаўнаважаных дзяржаўных органаў усіх дзяржаў-членаў – 50 балаў;»;
б) абзац дзясяты пасля слова «краіны,» дапоўніць словамі 
«ў выпадку прадстаўлення копій дагавораў паставак, у тым ліку папярэдніх,»;
в) пасля абзаца адзінаццатага дапоўніць абзацамі наступнага зместу:
«кааперацыйным праектам, якія забяспечваюць выкарыстанне вынікаў навукова-даследчых і доследна-канструктарскіх работ (НДДКР), рэалізаваных навуковымі калектывамі і прадпрыемствамі (пацвярджаецца наяўнасцю дагавораў на правядзенне НДДКР, заключаных паміж навуковымі калектывамі і арганізацыямі):
з 3 дзяржаў-членаў і больш – 50 балаў;
з 2 дзяржаў-членаў – 20 балаў.».
4. У падпункце «в» пункта 6 словы «або рэабілітацыі» выключыць.
5. Абзац першы пункта 7 выкласці ў наступнай рэдакцыі: 
«7. Банк, які прэтэндуе на ўдзел у механізме фінансавага садзейнічання, павінен адпавядаць наступным патрабаванням:».
6. Пункт 8 пасля слова «Уключэнне» дапоўніць словамі «банка і».
7. Пункт 11 выкласці ў наступнай рэдакцыі:
«11. Субсідыя прадастаўляецца фінансавай арганізацыі ў адпаведнасці з пагадненнем аб прадастаўленні субсідыі ў расійскіх рублях па курсе расійскага рубля, устаноўленым Цэнтральным банкам Расійскай Федэрацыі на дату прыняцця распараджэння Калегіі Камісіі аб праекце рашэння Савета Камісіі аб адабрэнні кааперацыйнага праекта і прадастаўленні субсідыі фінансавай арганізацыі, да валюты крэдытнага дагавора. Курс расійскага рубля да валюты крэдытнага дагавора фіксуецца ў рашэнні Савета Камісіі аб адабрэнні кааперацыйнага праекта і прадастаўленні субсідыі фінансавай арганізацыі (далей – Рашэнне Савета Камісіі аб адабрэнні праекта).».
8. У абзацы трэцім пункта 14 словы «, якая прадастаўляецца па адным праекце,» замяніць словамі «па адным праекце».
9. Раздзел VI дапоўніць пунктам 141 наступнага зместу:
«141. Гранічная сума субсідыі адлюстроўваецца ў рашэнні Савета Камісіі аб адабрэнні праекта.
Фактычная сума субсідыі вызначаецца па выніках рэалізацыі кааперацыйнага праекта і роўная суме ўсіх выплат па пагадненні аб прадастаўленні субсідыі, ажыццёўленых Камісіяй на падставе прадстаўленай фінансавай арганізацыяй у парадку, вызначаным раздзелам X гэтага Палажэння, заявы аб прадастаўленні субсідыі і адлюстроўваецца ў дадатковым пагадненні да пагаднення аб прадастаўленні субсідыі.
Фактычная сума субсідыі не можа перавышаць гранічную суму субсідыі, вызначаную Рашэннем Савета Камісіі аб адабрэнні праекта.».
10. Пункт 15 выкласці ў наступнай рэдакцыі: 
«15. Пазычальнік (крэдытаатрымальнік) з мэтай адабрэння Саветам Камісіі кааперацыйнага праекта накіроўвае ў фінансавую арганізацыю наступныя дакументы: 
а) заяўка на фінансаванне кааперацыйнага праекта з указаннем наймення суб’екта гаспадарання, яго месца знаходжання, асноўнага віду дзейнасці, які ажыццяўляецца згодна з класіфікатарам відаў эканамічнай дзейнасці дзяржаў-членаў, падпісаная кіраўніком або ўпаўнаважанай асобай суб’екта гаспадарання, з пастаўленай пячаццю (пры наяўнасці) суб’екта гаспадарання, з прыкладаннем даверанасці ўпаўнаважанай асобы суб’екта гаспадарання, якая сведчыць яго права на падпісанне адпаведных дакументаў, у выпадку, калі ўказаныя дакументы падпісаны ўпаўнаважанай асобай суб’екта гаспадарання;
б) даведка суб’екта гаспадарання на дату не ранейшую за 60 каляндарных дзён да даты прадстаўлення заяўкі на ўдзел у механізме фінансавага садзейнічання аб адпаведнасці суб’екта гаспадарання патрабаванням, указаным у падпунктах «б» – «г», «е» і «ж» пункта 6 гэтага Палажэння, падпісаная кіраўніком або ўпаўнаважанай асобай суб’екта гаспадарання, з пастаўленай пячаццю (пры наяўнасці) суб’екта гаспадарання;
в) пашпарт кааперацыйнага праекта па форме згодна з 
дадаткам № 4;
г) бізнес-план, які ўключае ў сябе ў тым ліку апісанне кааперацыйнага праекта, асноўныя задачы і этапы яго рэалізацыі, фінансавы план, ацэнку рызык і кіраванне рызыкамі, сфарміраваны суб’ектам гаспадарання і падпісаны яго галоўным бухгалтарам (пры наяўнасці) і кіраўніком;
д) даведка падатковага органа на дату не ранейшую за 60 каляндарных дзён да даты прадстаўлення гэтага камплекта дакументаў аб адсутнасці ў суб’екта гаспадарання нявыкананага абавязку па выплаце падаткаў, збораў і іншых абавязковых плацяжоў, падлеглых выплаце ў адпаведнасці з заканадаўствам дзяржавы-члена, рэзідэнтам якой ён з’яўляецца, што перавышае суму, эквівалентную 500 тыс. расійскіх рублёў;
е) дакумент аб ацэнцы адпаведнасці кааперацыйнага праекта крытэрыям адбору, падпісаны кіраўніком або ўпаўнаважанай асобай суб’екта гаспадарання, з пастаўленай пячаццю (пры наяўнасці) суб’екта гаспадарання, з прыкладаннем дакументаў, якія пацвярджаюць такую адпаведнасць, уключаючы дакументы, што пацвярджаюць краіну паходжання матэрыялаў і (або) камплектуючых, тэхналагічнага абсталявання, запасных частак і камплектуючых да яго ў адпаведнасці з падпунктам «а» пункта 4 гэтага Палажэння.
У выпадку калі ва ўдзельніка кааперацыйнага праекта на момант падачы заяўкі на ўдзел у механізме фінансавага садзейнічання адсутнічаюць дакументы, якія пацвярджаюць краіну паходжання матэрыялаў і (або) камплектуючых, тэхналагічнага абсталявання, запасных частак і камплектуючых да яго, дапускаецца прадстаўленне аднаго з наступных дакументаў:
акт экспертызы, які выдаецца ўпаўнаважаным органам (арганізацыяй) дзяржавы-члена, аб адпаведнасці матэрыялаў і (або) камплектуючых, тэхналагічнага абсталявання, запасных частак і камплектуючых да яго крытэрыям вызначэння паходжання прамысловых тавараў дзяржаў-членаў, прадугледжаным Правіламі вызначэння краіны паходжання асобных відаў тавараў для мэт дзяржаўных (муніцыпальных) закупак, зацверджанымі Рашэннем Савета Еўразійскай эканамічнай камісіі ад 23 лістапада 2020 г. № 105;
акт экспертызы, які выдаецца ўпаўнаважаным органам (арганізацыяй) дзяржавы-члена, аб адпаведнасці матэрыялаў і (або) камплектуючых, тэхналагічнага абсталявання, запасных частак і камплектуючых да яго крытэрыям вызначэння краіны паходжання тавараў, прадугледжаным Правіламі вызначэння краіны паходжання тавараў у Садружнасці Незалежных Дзяржаў, што з’яўляюцца неад’емнай часткай Пагаднення аб Правілах вызначэння краіны паходжання тавараў у Садружнасці Незалежных Дзяржаў ад 20 лістапада 2009 г.;
ж) завераныя копіі дакументаў удзельнікаў кааперацыйнага праекта, у тым ліку тыя, якія пацвярджаюць адпаведнасць кааперацыйнага праекта крытэрыям адбору (папярэдніх дагавораў (кантрактаў) на пастаўкі матэрыялаў, камплектуючых, тэхналагічнага абсталявання, праграмнага забеспячэння, аказанне інжынірынгавых і будаўнічых паслуг), а таксама статутных дакументаў удзельнікаў кааперацыйнага праекта;
з) выпіска з адзінага дзяржаўнага рэестра (рэгістра, электроннага рэгістра) юрыдычных асоб;
і) іншыя дакументы, у тым ліку тыя, якія пацвярджаюць удзел у рэалізацыі кааперацыйнага праекта ўдзельнікаў кааперацыйнага праекта і іх адпаведнасць крытэрыям адбору, устаноўленым пунктам 4 гэтага Палажэння, па патрабаванні фінансавай арганізацыі.».
11. Дапоўніць пунктам 151 наступнага зместу: 
«151. У выпадку калі ўдзельнікам кааперацыйнага праекта выконваецца пастаўка матэрыялаў і (або) камплектуючых у памеры не меншым за 1,5 працэнта ў прадукцыі, якая вырабляецца, пры ўмове адпаведнасці ўмовам, указаным у абзацах чацвёртым – шостым падпункта «а» пункта 4 гэтага Палажэння, акрамя дакументаў, прадугледжаных пунктам 15 гэтага Палажэння, прадстаўляецца падпісаны кіраўніком удзельніка кааперацыйнага праекта план-графік, які прадугледжвае штогадовае павелічэнне долі матэрыялаў і (або) камплектуючых, што пастаўляюцца, да ўзроўню не меншага за 5 працэнтаў у прадукцыі, якая вырабляецца. 
У выпадку калі кааперацыйны праект не адпавядае крытэрыю адбору, указанаму ў падпункце «б» пункта 4 гэтага Палажэння, на дзень падачы заяўкі на ўдзел у механізме фінансавага садзейнічання, таксама прадстаўляецца копія спецыяльнага інвестыцыйнага кантракта або аналагічнага дакумента, заключанага з дзяржаўным органам адной з дзяржаў-членаў, суб’екты гаспадарання якой удзельнічаюць у рэалізацыі кааперацыйнага праекта, і які прадугледжвае дасягненне паказчыка лакалізацыі да моманту завяршэння кааперацыйнага праекта. 
Праверка адпаведнасці кааперацыйнага праекта і пазычальніка (крэдытаатрымальніка) крытэрыям адбору і патрабаванням, указаным у пунктах 4 і 6 гэтага Палажэння, праводзіцца фінансавай арганізацыяй на падставе дакументаў, прадстаўленых пазычальнікам (крэдытаатрымальнікам).
Фінансавая арганізацыя мае права накіраваць ва ўпаўнаважаны орган (арганізацыю), якая выдала акт экспертызы, прадугледжаны падпунктам «е» пункта 15 гэтага Палажэння, запыт з мэтай пацвярджэння факта выдачы ўказанага дакумента.
Пазычальнік (крэдытаатрымальнік) з мэтай адабрэння Савета Камісіі кааперацыйнага праекта можа падаць дакументы ў некалькі фінансавых арганізацый.
Заяўка на ўдзел у механізме фінансавага садзейнічання па форме згодна з дадаткам № 5 накіроўваецца ў Камісію фінансавай арганізацыяй, вызначанай пазычальнікам (крэдытаатрымальнікам).».
12. У пункце 16:
а) у абзацы першым словы «згодна з дадаткам № 5» замяніць словамі «, прадугледжанай дадаткам № 5 да гэтага Палажэння»;
б) падпункт «з» выкласці ў наступнай рэдакцыі:
«з) копіі дакументаў, указаных у пунктах 15 і 151 гэтага Палажэння.».
13. Падпункт «г» пункта 17 выкласці ў наступнай рэдакцыі:
«г) копіі дакументаў, указаных у пунктах 15 і 151 гэтага Палажэння.».
14. Дапоўніць пунктам 181 наступнага зместу:
«181. Фінансавая арганізацыя на працягу 30 каляндарных дзён з дня накіравання ёй пісьма, прадугледжанага падпунктам «в» пункта 18 гэтага Палажэння, прадстаўляе адсутныя дакументы. У выпадку неліквідацыі некамплектнасці дакументаў заяўка адхіляецца, аб чым Камісія паведамляе фінансавай арганізацыі.
У выпадку змянення ключавой стаўкі ў ходзе разгляду заяўкі на ўдзел у механізме фінансавага садзейнічання фінансавая арганізацыя дадаткова да раней накіраваных у адпаведнасці з пунктам 16 або 17 гэтага Палажэння дакументам накіроўвае ў Камісію актуалізаваныя пашпарт кааперацыйнага праекта па форме, прадугледжанай дадаткам № 4 да гэтага Палажэння, і гадавы (паквартальны) прагноз выплат субсідыі на планавы перыяд (з разлікамі і абгрунтаваннем патрэбы) з улікам актуальнага курса нацыянальнай валюты да расійскага рубля.».
15. Пункт 19 выкласці ў наступнай рэдакцыі:
«19. Заяўкі на ўдзел у механізме фінансавага садзейнічання накіроўваюцца фінансавымі арганізацыямі ў Камісію на пастаяннай аснове. 
Камісія штоквартальна фарміруе пералік заявак, якія паступілі (далей – пералік), па стане на 1 красавіка, 1 ліпеня, 1 кастрычніка і 15 снежня (далей – кантрольныя даты) для іх разгляду ва ўстаноўленым гэтым Палажэннем парадку.
Заяўкі на ўдзел у механізме фінансавага садзейнічання, прадстаўленыя пазней за 10 працоўных дзён да надыходу чарговай кантрольнай даты фарміравання пераліку, падлягаюць уключэнню ў пералік, які фарміруецца на наступную кантрольную дату.
У пералік уключаюцца тыя заяўкі, па якіх да кантрольнай даты прадстаўлены поўны пакет дакументаў, прадугледжаных пунктам 16 або 17 гэтага Палажэння. У выпадку калі адсутныя дакументы прадстаўлены пасля надыходу адпаведнай кантрольнай даты фарміравання пераліку, заяўка падлягае ўключэнню ў пералік, што фарміруецца на наступную кантрольную дату.».
16. Пункт 21 выкласці ў наступнай рэдакцыі:
«21. Дэпартамент прамысловай палітыкі Камісіі накіроўвае членам экспертнай групы:
а) пералік, сфарміраваны ў адпаведнасці з пунктам 19 гэтага Палажэння;
б) заяўкі на ўдзел у механізме фінансавага садзейнічання па форме, прадугледжанай дадаткам № 5 да гэтага Палажэння, з прыкладаннем дакументаў, указаных у пункце 16 або 17 гэтага Палажэння, а таксама пашпарт кааперацыйнага праекта па форме, прадугледжанай 
дадаткам № 4 да гэтага Палажэння;
в) даведкі (даведачныя матэрыялы) аб асноўных параметрах кааперацыйных праектаў, складзеныя на аснове прадстаўленай заяўнікамі праектнай дакументацыі, а таксама пазіцыю Дэпартамента аб адпаведнасці кааперацыйных праектаў патрабаванням, устаноўленым гэтым Палажэннем, і праект рэкамендацыі экспертнай групы;
г) праект разліку выніковага рэйтынга кааперацыйнага праекта ў адпаведнасці з прадстаўленай заяўкай на ўдзел у механізме фінансавага садзейнічання;
д) іншыя дакументы.».
17. Дапоўніць пунктам 211 наступнага зместу:
«211. Экспертная група ажыццяўляе разгляд заявак на ўдзел у механізме фінансавага садзейнічання і прыкладзеных да іх дакументаў і праверку адпаведнасці кааперацыйных праектаў крытэрыям адбору.
Праекты разглядаюцца экспертнай групай на пасяджэннях, якія праводзяцца ў тэрмін, што забяспечвае азнаямленне членаў экспертнай групы з прадстаўленымі дакументамі і матэрыяламі, але не раней за 
20 каляндарных дзён з дня іх накіравання Камісіяй на адрас членаў экспертнай групы.
Па выніках пасяджэння экспертнай групы можа быць прынята рашэнне аб неабходнасці накіравання заяўкі на дапрацоўку. 
У выпадку калі заяўка накіравана на дапрацоўку па выніках пасяджэння экспертнай групы, Камісія інфармуе фінансавую арганізацыю аб неабходнасці прадстаўлення ў тэрмін, які не перавышае
20 каляндарных дзён з дня правядзення пасяджэння, дапрацаваных дакументаў і матэрыялаў да заяўкі. Пасля іх паступлення Камісія арганізуе правядзенне паўторнага пасяджэння экспертнай групы ў тэрмін, які забяспечвае азнаямленне членаў экспертнай групы з прадстаўленымі дапрацаванымі дакументамі і матэрыяламі, але не раней за 15 каляндарных дзён з дня іх накіравання Камісіяй на адрас членаў экспертнай групы. У выпадку непаступлення дапрацаваных дакументаў і матэрыялаў ва ўстаноўлены тэрмін ад фінансавай арганізацыі заяўка здымаецца з разгляду і па выніках дапрацоўкі можа быць уключана ў пералік, які фарміруецца на наступную кантрольную дату.
У выпадку непрыняцця на двух пасяджэннях экспертнай групы рэкамендацыі аб разглядзе заяўкі на пасяджэнні Кансультатыўнага камітэта заяўка здымаецца з разгляду і па выніках дапрацоўкі можа быць уключана ў пералік, які фарміруецца на наступную кантрольную дату.
Экспертная група ў ходзе правядзення экспертызы прысвойвае кожнаму кааперацыйнаму праекту, па якім прадстаўлены заяўкі, балы па сістэме ацэнкі, устаноўленай пунктам 5 гэтага Палажэння. Па выніках ацэньвання фарміруецца выніковы рэйтынг кааперацыйных праектаў, прыярытэтных для прадастаўлення субсідыі з улікам сродкаў, даступных на бягучы фінансавы год.». 
18. Пункт 22 выкласці ў наступнай рэдакцыі:
«22. Заяўкі прадстаўляюцца для разгляду Кансультатыўным камітэтам на падставе рэкамендацыі экспертнай групы пасля завяршэння ёю экспертызы ўсіх заявак, уключаных у пералік, у тым ліку заявак, накіраваных экспертнай групай на дапрацоўку і паўторна прадстаўленых фінансавымі арганізацыямі.
Кансультатыўны камітэт з улікам колькасці набраных кааперацыйнымі праектамі балаў і іх адпаведнасці ўстаноўленым крытэрыям адбору рэкамендуе пералік заявак, падлеглых накіраванню для разгляду Калегіяй і Саветам Камісіі.».
19. У пункце 23 словы «адобранай заяўкі» замяніць словамі «рэкамендаванай да разгляду заяўкі».
20. Дапоўніць пунктам 231 наступнага зместу:
«231. У камплекце дакументаў і матэрыялаў да праекта рашэння Савета Камісіі аб адабрэнні праекта ўключаюцца:
а) пашпарт кааперацыйнага праекта па форме, прадугледжанай дадаткам № 4 да гэтага Палажэння;
б) заяўка на ўдзел у механізме фінансавага садзейнічання па форме, прадугледжанай дадаткам № 5 да гэтага Палажэння;
в) гадавы (паквартальны) прагноз выплат субсідыі на планавы перыяд (з разлікамі і абгрунтаваннем патрэбы), які прадстаўляецца фінансавай арганізацыяй у адпаведнасці з падпунктам «г» пункта 16 або падпунктам «б» пункта 17 гэтага Палажэння.».
21. У абзацы другім пункта 26 словы «падпунктам «в» пункта 25» замяніць словамі «падпунктамі «б» і «в» пункта 25».
22. Падпункт «г» пункта 27:
пасля слова «план-графік» дапоўніць словам «(прагноз)»;
дапоўніць сказам наступнага зместу: «План-графік (прагноз) выплат субсідыі можа быць скарэктаваны па выніках фінансавага года з улікам фактычных выплат;».
23. Дапоўніць пунктам 271 наступнага зместу:
«271. Распрацоўка пагаднення аб прадастаўленні субсідыі ажыццяўляецца з улікам тыпавой формы, якая зацвярджаецца Калегіяй Камісіі.».
24. Пункт 28 пасля слова «субсідыі» дапоўніць словамі «(дадатковае пагадненне да пагаднення аб прадастаўленні субсідыі)».
25. Пункт 29 выкласці ў наступнай рэдакцыі:
«29. Падставамі для адмовы ў заключэнні пагаднення аб прадастаўленні субсідыі з’яўляюцца:
а) непрадстаўленне дакументаў, указаных у пункце 31 гэтага Палажэння;
б) выяўленне недакладнай інфармацыі аб фінансавай арганізацыі або пазычальніку (крэдытаатрымальніку), указаных у дакументах, якія прадстаўляюцца ў адпаведнасці з пунктам 31 гэтага Палажэння;
в) неадпаведнасць банка патрабаванням, указаным у пункце 7 гэтага Палажэння.».
26. У пункце 30 словы «Калегія Камісіі» замяніць словамі «Камісія».
27. Пункт 31 выкласці ў наступнай рэдакцыі:
«31. Пасля падтрымання паведамлення аб адабрэнні кааперацыйнага праекта фінансавая арганізацыя на працягу 60 каляндарных дзён накіроўвае ў Камісію падпісаны арыгінал пагаднення аб прадастаўленні субсідыі ў 3 экзэмплярах з прыкладаннем копіі крэдытнага дагавора, дакументаў, якія пацвярджаюць адпаведнасць пазычальніка (крэдытаатрымальніка) патрабаванню, указанаму ў падпункце «д» пункта 6 гэтага Палажэння, і дакументаў, указаных у падпунктах «б» і «в» пункта 16 гэтага Палажэння. Камісія разглядае прадстаўленыя дакументы на працягу 20 каляндарных дзён з дня іх атрымання. 
У выпадку непрадстаўлення фінансавай арганізацыяй у Камісію падпісанага арыгінала пагаднення аб прадастаўленні субсідыі ва ўказаны тэрмін або дакументаў, дапрацаваных у тэрмін, указаны ў пункце 32 гэтага Палажэння, Камісія адмаўляе ў заключэнні пагаднення, а член Калегіі (Міністр) па прамысловасці і аграпрамысловым комплексе Камісіі ва ўстаноўленым парадку прадстаўляе для разгляду Саветам Камісіі праект рашэння аб адмене рашэння Савета Камісіі аб адабрэнні праекта.».
28. У пункце 32:
абзац чацвёрты пасля слоў «аб неабходнасці дапрацоўкі» дапоўніць словамі «на працягу 20 каляндарных дзён з дня атрымання ўказанага паведамлення»;
абзац пяты дапоўніць словам «, а таксама інфармуе аб гэтым упаўнаважаныя органы дзяржаў-членаў». 
29. Падпункт «б» пункта 34 выкласці ў наступнай рэдакцыі: 
«б) даведкі адпаведных упаўнаважаных органаў аб адпаведнасці банка патрабаванням, указаным у падпунктах «а» – «в» і «е» пункта 7 гэтага Палажэння (з прыкладаннем неабходных дакументаў), і аб адпаведнасці пазычальніка (крэдытаатрымальніка) патрабаванням, указаным у пункце 6 гэтага Палажэння;».
30. Падпункт «б» пункта 35 пасля слоў «аб адмове» дапоўніць словамі «ў выпадку выяўлення парушэнняў».
31. Абзац першы пункта 36 пасля слоў «указаныя справаздачы,» дапоўніць словамі «а таксама дакументы, якія пацвярджаюць адпаведнасць крытэрыям адбору і патрабаванням, прадугледжаным падпунктамі «а» і «б» пункта 4 гэтага Палажэння,».
32. Пункт 37 дапоўніць абзацам наступнага зместу:
[bookmark: _GoBack]«У выпадку калі па выніках рэалізацыі кааперацыйнага праекта фактычная сума субсідыі, указаная ў дадатковым пагадненні да пагаднення аб прадастаўленні субсідыі, акажацца меншай за гранічную суму субсідыі, вызначаную Рашэннем Савета Камісіі аб адабрэнні праекта, член Калегіі (Міністр) па прамысловасці і аграпрамысловым комплексе Камісіі прадстаўляе для разгляду Саветам Камісіі праект рашэння аб карэктоўцы сумы субсідыі.».
33. У падпункце «в» пункта 50 словы «з дня прыняцця Саветам Камісіі рашэння» замяніць словамі «з дня ўступлення ў сілу рашэння Савета Камісіі».
34. У дадатку № 3 да ўказанага Палажэння ў абзацах чацвёртым і шостым словы «працэнтнай стаўкі» замяніць словамі «льготнай працэнтнай стаўкі».
35. Дадатак № 4 да ўказанага Палажэння выкласці ў наступнай рэдакцыі:
	
	«ДАДАТАК № 4
да Палажэння аб адборы сумесных кааперацыйных праектаў у галінах прамысловасці і аказанні фінансавага садзейнічання пры іх рэалізацыі дзяржавамі – членамі Еўразійскага эканамічнага саюза 
(у рэдакцыі Рашэння Еўразійскага міжурадавага савета 
ад                     №     )


	(форма)
ПАШПАРТ
кааперацыйнага праекта 


1. Найменне кааперацыйнага праекта: _____________________________
2. Мэта кааперацыйнага праекта, сціслае апісанне, тэрмін рэалізацыі:
______________________________________________________________

3. Тавары, якія вырабляюцца ў рамках кааперацыйнага праекта, з указаннем кода ТН ЗЭД ЕАЭС (на ўзроўні 10 знакаў) і АКПД (аналагічныя коды па краіне): ____________________________________
4. Пазычальнік (крэдытаатрымальнік): _____________________________
5. Найменне фінансавай арганізацыі:_______________________________
______________________________________________________________

6. Адпаведнасць кааперацыйнага праекта крытэрыям адбору, вызначаным пунктам 4 Палажэння аб адборы сумесных кааперацыйных праектаў у галінах прамысловасці і аказанні фінансавага садзейнічання пры іх рэалізацыі дзяржавамі – членамі Еўразійскага эканамічнага саюза, зацверджанага Рашэннем Еўразійскага міжурадавага савета ад 26 кастрычніка 2023 г. № 3: 
удзельнік кааперацыйнага праекта* ________________ ажыццяўляе
                                                                                                              (найменне ўдзельніка)              
наступныя віды супрацоўніцтва:
· пастаўка матэрыялаў і (або) камплектуючых з дзяржавы – члена Еўразійскага эканамічнага саюза ў памеры не меншым за 5 працэнтаў для выкарыстання ў канчатковай вытворчасці прадукцыі;
· пастаўка тэхналагічнага абсталявання (запасных частак і камплектуючых) або праграмнага забеспячэння на суму не меншую за 5 працэнтаў ад кошту кааперацыйнага праекта;
· аказанне інжынірынгавых і будаўнічых паслуг, неабходных для функцыянавання вытворчых аб’ектаў, у аб’ёме не меншым за 10 працэнтаў ад кошту кааперацыйнага праекта;
· унясенне маёмаснага ўзносу на рэалізацыю кааперацыйнага праекта ў памеры не меншым за 10 працэнтаў ад яго кошту;
прадукцыя, што вырабляецца ў рамках кааперацыйнага праекта, прызнаецца прадукцыяй, якая паходзіць з дзяржавы – члена Еўразійскага эканамічнага саюза ў адпаведнасці з Правіламі вызначэння краіны паходжання асобных відаў тавараў для мэт дзяржаўных (муніцыпальных) закупак, зацверджанымі Рашэннем Савета Еўразійскай эканамічнай камісіі ад 23 лістапада 2020 г. № 105, або Пагадненнем аб Правілах вызначэння краіны паходжання тавараў у Садружнасці Незалежных Дзяржаў ад 20 лістапада 2009 года:
· так
· не;
пры рэалізацыі кааперацыйнага праекта забяспечваецца дасягненне наступных вынікаў (неабходна запоўніць не менш за адзін пункт): 
· стварэнне новых сумесных прамысловых вытворчасцей, павелічэнне існуючых вытворчых магутнасцей, тэхналагічнае пераўзбраенне і (або) мадэрнізацыя вытворчасці, стварэнне новых працоўных месцаў;
· фарміраванне дабаўленай вартасці ў рамках кааперацыйнага вытворчага ланцужка паставак прадукцыі ў суме, эквівалентнай _____________ расійскіх рублёў;
· нарошчванне экспарту прадукцыі ў трэція краіны ў суме, эквівалентнай _____________ расійскіх рублёў;
· павелічэнне аб’ёмаў узаемнага гандлю і ўзаемных інвестыцый у Еўразійскім эканамічным саюзе ў суме, эквівалентнай ___________ расійскіх рублёў.

7. Удзельнікі кааперацыйнага праекта (з указаннем кодаў ТН ЗЭД ЕАЭС (на ўзроўні 10 знакаў) і АКПД (аналагічных кодаў па краіне) камплектуючых, матэрыялаў, тэхналагічнага абсталявання, якія пастаўляюцца ў рамках праекта (калі прымяняльна)): _________________
______________________________________________________________

8. Крыніцы фінансавання (з указаннем аб’ёмаў па кожнай крыніцы): ______________________________________________

9. Кошт кааперацыйнага праекта (расійскіх рублёў): _________________
10. Аб’ём крэдытных сродкаў, якія выдзяляюцца ў рамках аказання фінансавага садзейнічання _______________________________________

11. Памер (сума) субсідыі: _______________________________________

12. Памер стаўкі субсідзіравання: _________________________________

13. Памер ільготнай крэдытнай стаўкі для пазычальніка (крэдытаатрымальніка):
______________________________________________________________

14. Прагнозная сума даходу фінансавай арганізацыі (працэнтных плацяжоў): ____________________________________________________

___________
* Запаўняецца па кожным заяўленым удзельніку кааперацыйнага праекта.

	Заўвага.
	Звесткі, якія ўказваюцца ў пунктах 8 – 11 і 14 гэтага пашпарта, актуалізуюцца пазычальнікам (крэдытаатрымальнікам) на дзень прыняцця распараджэння Калегіі Еўразійскай эканамічнай камісіі аб праекце рашэння Савета Еўразійскай эканамічнай камісіі аб адабрэнні кааперацыйнага праекта і прадастаўленні субсідыі фінансавай арганізацыі (у выпадку выкарыстання валюты крэдытнага дагавора ў валюце, адрознай ад расійскага рубля), і актуалізаваны падпісаны пашпарт накіроўваецца ў Камісію на працягу 3 каляндарных дзён з даты прыняцця такога распараджэння.».



36. Абзац чацвёрты пункта 15 дадатку № 5 да ўказанага Палажэння пасля слоў «нацыянальнай валюты» дапоўніць словамі «па гадах».
37. Дадатак № 6 да ўказанага Палажэння выкласці ў наступнай рэдакцыі:
	
	«ДАДАТАК № 6
Да Палажэння аб адборы сумесных кааперацыйных праектаў у галінах прамысловасці і аказанні фінансавага садзейнічання пры іх рэалізацыі дзяржавамі – членамі Еўразійскага эканамічнага саюза 
(у рэдакцыі Рашэння Еўразійскага міжурадавага савета 
ад                     №     )



ФОРМА
праекта рашэння Еўразійскай эканамічнай камісіі 
аб адабрэнні кааперацыйнага праекта і прадастаўленні субсідыі фінансавай арганізацыі


РАШЭННЕ

	_________202   г.
	         №
	   г.         



Аб кааперацыйным праекце ______________________________
                                                                                               (найменне кааперацыйнага праекта)
і прадастаўленні субсідыі ____________________________ 
                                                               (найменне фінансавай арганізацыі)

У адпаведнасці з падпунктам 5 пункта 4 і падпунктам 1 пункта 9 артыкула 92 Дагавора аб Еўразійскім эканамічным саюзе ад 29 мая 2014 года і Палажэннем аб адборы сумесных  кааперацыйных праектаў у галінах прамысловасці і аказанні фінансавага садзейнічання пры іх рэалізацыі дзяржавамі – членамі Еўразійскага эканамічнага саюза, зацверджаным Рашэннем Еўразійскага міжурадавага савета ад 26 кастрычніка 2023 г. № 3 (далей – Палажэнне), Савет Еўразійскай эканамічнай камісіі вырашыў:
1. Адобрыць кааперацыйны праект _________________________
                                                                                                           (найменне кааперацыйнага праекта) (далей – кааперацыйны праект) у адпаведнасці з пашпартам кааперацыйнага праекта, прызнаўшы яго адпаведным крытэрыям адбору кааперацыйных праектаў, прадугледжаным раздзелам II Палажэння.
2. Вызначыць памер субсідыі да – _________ расійскіх рублёў з улікам ключавой стаўкі _________________________________________
                                         (найменне нацыянальнага (цэнтральнага) банка
__________________________________________________ у памеры ___ працэнтаў 
дзяржавы – члена Еўразійскага эканамічнага саюза)
і курса ___________________ да расійскага рубля. 
         (найменне валюты)
3. Еўразійскай эканамічнай камісіі заключыць пагадненне аб прадастаўленні з бюджэту Еўразійскага эканамічнага саюза ______________________________ субсідыі і забяспечыць выдзяленне 
(найменне фінансавай арганізацыі) 
грашовых сродкаў з улікам наступных гранічных аб’ёмаў:
у _______ годзе – _________ расійскіх рублёў;
у _______ годзе – _________ расійскіх рублёў;
у _______ годзе – _________ расійскіх рублёў;
у _______ годзе – _________ расійскіх рублёў;
у _______ годзе – _________ расійскіх рублёў.
4. Гэта Рашэнне ўступае ў сілу па сканчэнні __ каляндарных дзён з даты яго афіцыйнага апублікавання.».


______________

